বরখাস্ত হলেন ওপেনএআইয়ের সিইও
কৃত্রিমবুদ্ধিমত্তা গবেষণা সংস্থা ওপেনএআইয়ের সিইও স্যাম আল্টম্যানকে বরখাস্ত করা হয়েছে। চ্যাটজিপিটি, ড্যাল-ই ৩, জিপিটি-৪ এর মতো বিশ্বখ্যাত চ্যাটবটগুলোর উদ্ভাবক হলো এই ওপেনএআই। বরখাস্ত হওয়ায় ওপেনএআইয়ের বোর্ড অব ডিরেক্টরসের পদও ছাড়তে হবে স্যাম আল্টম্যানকে।

ওপেনআই তাদের অফিসিয়াল ব্লগে একটি পোস্টে জানিয়েছে, ‘প্রতিষ্ঠানের বোর্ডের সুচিন্তিত পর্যালোচনার পর’ অ্যাল্টম্যানকে বরখাস্তের সিদ্ধান্ত নেওয়া হয়। এই পোস্টে আরও জানানো হয়, ‘বোর্ডের অন্যান্য সদস্যদের সঙ্গে যোগাযোগের ক্ষেত্রে অ্যাল্টম্যান অকপট ছিলেন না। এরমাধ্যমে প্রতিষ্ঠানের যে দায়িত্ব আছে সেটি বাধাগ্রস্ত হচ্ছিল।’

এতে আরও বলা হয়েছে, ‘ওপেনএআইকে নেতৃত্ব দেওয়ার ক্ষেত্রে অ্যাল্টম্যানের ওপর বোর্ডের আর কোনো ভরসা নেই।’

বরখাস্ত হওয়ার পর অ্যাল্টম্যান মাইক্রো ব্লগিং সাইট এক্সে লিখেছেন, ‘ওপেনএআইয়ের সঙ্গে থাকা সময়গুলোকে আমি ভালোবাসি। এটি আমার জন্য ব্যক্তিগতভাবে যুগান্তকারী ছিল। আশা করি বিশ্বের জন্যও কিছুটা ছিল। এ ধরনের মেধাবি মানুষের সঙ্গে কাজ করার বিষয়টিকে খুবই পছন্দ করেছি। পরবর্তীতে কি হবে এ ব্যাপারে অনেক কিছু বলার আছে।’

ওপেনএআইয়ে নেতৃত্বে হঠাৎ এ নাটকীয় পরিবর্তনের মাধ্যমে দেখা যাবে গ্রেগ ব্রোকম্যান— যিনি ওপেনএআইয়ের সহপ্রতিষ্ঠাতা ছিলেন— তিনি বোর্ডের চেয়ারম্যানের পদ ছাড়বেন। তবে প্রতিষ্ঠানের প্রেসিডেন্ট হিসেবে তার পদ বহাল থাকবে।

ওপেনএআই জানিয়েছে, তারা আগামী কয়েকদিনের মধ্যে নতুন স্থায়ী সিইও খোঁজার কাজ শুরু করে দেবে। সিইওর পদ হারানো স্যাম অ্যাল্টম্যান ওপেনএআইয়ের অন্যতম গুরুত্বপূর্ণ সহপ্রতিষ্ঠা ছিলেন।

সূত্র: টেকক্রাঞ্চ


কৃত্রিমবুদ্ধিমত্তা গবেষণা সংস্থা ওপেনএআইয়ের সিইও স্যাম আল্টম্যানকে বরখাস্ত করা হয়েছে। চ্যাটজিপিটি, ড্যাল-ই ৩, জিপিটি-৪ এর মতো বিশ্বখ্যাত চ্যাটবটগুলোর উদ্ভাবক হলো এই ওপেনএআই। বরখাস্ত হওয়ায় ওপেনএআইয়ের বোর্ড অব ডিরেক্টরসের পদও ছাড়তে হবে স্যাম আল্টম্যানকে।